同朋友去行下，見到Lady M唔洗等位，咁就坐低抖下tea一tea。分別食咗幾件唔同款式嘅蛋糕，我自己之前食過佢哋嘅千層蛋糕，所以呢次就買咗朱古力棋盤蛋糕嚟食，呢款蛋糕嘅外層係綿綿滑滑嘅黑朱古力醬，中間就用咗呍呢嗱海綿蛋糕同朱古力海綿蛋糕相間而成，由個橫切面睇可以清楚睇到都幾黑白分明，賣相的確係有少少似棋盤咁。蛋糕嘅質感方面就好鬆軟，甜味都OK唔會太漏，同埋又有朱古力嘅甘香，我覺得佢嘅表現唔會比千層蛋糕系列遜色。